ગુજરાત એસ.ટી. નિગમને પ૦ વોલ્વો બસોનું લોકાર્પણ કર્યું | Life Care News
ગાંધીનગરમાં મુખ્યમંત્રીશ્રીના હસ્તે ગુજરાત એસ.ટી. નિગમની પ્રજાલક્ષી પરિવહન સેવા સુવિધામાં પ૦ વોલ્વો બસનો લોકાર્પણ-લગ્ન પ્રસંગે રાહત દરે ફાળવવાની થતી વિશિષ્ટ બસ સેવાઓનો પ્રારંભ
મુખ્યમંત્રી શ્રી વિજયભાઇ રૂપાણીએ જણાવ્યું છે કે, આ સરકાર પ્રજાજનોને ગુડ ગર્વનન્સની સુવિધાઓ સેવાઓ આપનારી જનહિતકારી સરકાર છે.
વિશ્વ હવામાન દિવસ | ર૩, માર્ચ
આ ઉનાળામાં રાખો વિશેષ કાળજી
ક્ષય રોગથી બચાવવા માટે આ દવા કેન્દ્ર સરકારે લોન્ચ કરી હતી
શું તમે જાણો છો ? તમારી આઈસક્રીમમાં તો નથીને પ્રાણઘાતક સંક્રમણ
વારંવાર ફોન જોયા કરવું સ્વાસ્થ્ય માટે નુકશાનકારક હોય શકે છે
એસિડીટી અને છાતીની બળતરાથી કાયમી છુટકારો મેળવો
પંચાયત સેવા (વર્ગ-૩)ને નિમણૂક પત્ર એનાયત : ગાંધીનગર
આ સંદર્ભમાં તેમણે સ્પષ્ટપણે કહ્યું કે, સરકારના માર્ગ વાહનવ્યવહાર, આરોગ્ય, શિક્ષણ સહિતના બધા જ વિભાગોમાં નાગરિકો-જરૂરતમંદ ગરીબોને શ્રેષ્ઠત્તમ સુવિધા સગવડ મળે તેવો ધ્યેય સરકારનો રહ્યો છે અને રહેવાનો છે.
મુખ્યમંત્રીશ્રીએ ગુજરાત રાજ્ય માર્ગ વાહનવ્યવહાર નિગમ એસ.ટી. દ્વારા પ્રજા-મુસાફરોની સહુલિયત માટે સેવામાં મૂકાયેલી પ૦ વોલ્વો બસ સર્વિસનો પ્રસ્થાન સંકેત આપી પ્રારંભ કરાવ્યો હતો. તેમણે લગ્નપ્રસંગે રાહત દરે ફાળવવાની થતી વિશિષ્ટ બસ સેવાઓ પણ લોકાર્પિત કરી હતી. નાયબ મુખ્યમંત્રીશ્રીની વિશેષ ઉપસ્થિતિ.
-: શ્રી વિજયભાઇ રૂપાણી :-
આ સરકાર પ્રજાજનોને ગુડ ગર્વનન્સથી શ્રેષ્ઠત્તમ સુવિધા-સગવડો આપનારી જનહિતકારી સરકાર છે
ગરીબમાં ગરીબ માનવી-જરૂરતમંદ સૌને સુવિધા-સગવડતા સરળતાએ મળે તેવી નેમ રાખી છે
ગુજરાત એસ.ટી. એ અદ્યતન ટેકનોલોજીયુકત સુવિધાઓથી દેશમાં અગ્રણી પરિવહન સેવાની ખ્યાતિ મેળવી છે
નાયબ મુખ્યમંત્રી શ્રી નીતિનભાઇ પટેલ, વાહન વ્યવહાર રાજ્યમંત્રી શ્રી ઇશ્વરસિંહ પટેલ અને અગ્રગણ્યોની ઉપસ્થિતીમાં આયોજીત આ સમારોહમાં શ્રી વિજયભાઇ રૂપાણીએ કહ્યુ કે, રાજ્યના મહત્વપૂર્ણ યાત્રાધામો અને શહેરોને વોલ્વો સેવાથી આગામી દિવસોમાં જોડવા છે.
મુખ્યમંત્રીશ્રીએ ઉમેર્યુ કે, આ સરકાર સંવેદનશીલતાથી ગરીબ, વંચિત, જરૂરતમંદ પરિવારોની પડખે સદાય ઊભી રહેનારી સરકાર છે. આવા ગરીબ પરિવારોમાં લગ્ન જેવા ખૂશીના પ્રસંગોએ રૂ. ૧ર૦૦થી ૩૦૦૦ સુધીના નજીવા રાહત દરે એસ.ટી. બસ સેવાઓ પૂરી પાડી ખાનગી વાહનોમાં થતા કવેળાના અકસ્માતથી ખૂશીનો અવસર શોક-માતમમાં ન ફેરવાઇ જાય તેવી સંપૂર્ણ સંવેદનાથી કાળજી સરકાર રાખે છે એમ તેમણે ઉમેર્યુ હતું. મુખ્યમંત્રીશ્રીએ સ્પષ્ટપણે એમ પણ જણાવ્યું કે, સુવિધાઓ-સગવડતાઓ માત્ર પૈસા વાળા વર્ગો માટે જ નહિ, પરંતુ ગરીબમાં ગરીબ માનવીને પણ તેનો લાભ મળે તેવી આપણી નેમ છે.
શ્રી વિજયભાઇ રૂપાણીએ ગુજરાત એસ.ટી. નિગમ અદ્યતન ટેકનોલોજી, બસોમાં GPS સિસ્ટમ, કમાન્ડ એન્ડ કંટ્રોલ સેન્ટર સાથે સીધા જોડાણથી રિયલ ટાઇમ મોનીટરીંગ અને સમયપાલનમાં દેશમાં અગ્રેસર રહ્યું છે તેનો આનંદ વ્યકત કરતાં નિગમના કર્મીઓની કાર્યશીલતાને અભિનંદન પાઠવ્યા હતા. અત્રે એ ઉલ્લેખ કરવો જરૂરી છે કે, ગુજરાત એસ.ટી. નિગમ દ્વારા પ્રજાની સેવામાં મૂકાયેલી પ૦ વોલ્વો બસ LED ટીવી, વાઇફાઇ ડીવાઇસીસ, પ્રત્યેક સીટ પર મોબાઇલ-લેપટોપ ચાર્જીંગ પ્લગ સહિતની સુવિધાઓ ધરાવે છે. લગ્નપ્રસંગે રાહતદરે ફાળવવાની થતી વિશિષ્ટ બસ રાજ્યના તમામ ૧રપ એસ.ટી. ડેપો પર ફાળવણી કરવામાં આવશે.
નાયબ મુખ્યમંત્રી શ્રી નીતિનભાઇ પટેલે જણાવ્યું હતુ કે રાજયનાં ૨૫ લાખ જેટલા મુસાફરો એસ.ટી. બસ સેવાનો લાભ લે છે. પ્રવાસીઓની જરૂરિયાત પ્રમાણે આધુનિક સુવિધાઓથી સજ્જ વોલ્વો બસની સેવાનો વ્યાપ વધે અને મુસાફરોને સારી સુવિધા પ્રાપ્ત થાય તે માટે રાજયના એસ.ટી. ડેપોની સુવિધાઓ વધારી છે. નરોડા ખાતેના વર્કશોપનું આધુનિકરણ કરીને એસ.ટી. બસની બોડી બનાવવાનું કામ નિગમે હાથ ધર્યુ છે. વડીલો-વૃદ્ધોની ધાર્મિક ભાવનાને ધ્યાનમાં રાખી રાહત દરે યાત્રાએ જવા માટે પણ બસ સુવિધાઓ રાજય સરકારે અમલી બનાવી છે. રાજયના તમામ એસ.ટી. ડેપોને તબક્કાવાર અપગ્રેડ કરીને મુસાફરો માટે આધુનિક સુવિધાવાળા બનાવ્યા છે.
વાહન વ્યવહાર રાજય મંત્રી શ્રી ઇશ્વરસિંહ પટેલે જણાવ્યું હતુ કે આજના સ્પર્ધાત્મક યુગમાં આધુનિક સુવિધાઓથી સજ્જ વોલ્વો બસમાં એ.સી., એલ.સી.ડી., સી.સી. ટીવી, સુવિધા મુસાફરોને મળશે. લગ્ન પ્રસંગે રાહત દરે ફાળવવાની વિશિષ્ટ બસો પણ રાજયની પ્રજા માટે સેવામાં મુકી છે. રાજયના ૯૯ ટકા ગ્રામ્ય વિસ્તારને એસ.ટી. સુવિધાથી આવરી લીધી છે.
એસ.ટી. નિગમના ઉપાધ્યક્ષ અને વહીવટી સંચાલક સોનલ મિશ્રાએ સ્વાગત પ્રવચન કર્યું હતું. આ પ્રસંગે ગાંધીનગર મહાનગરપાલિકાના મેયર શ્રી પ્રવિણભાઇ પટેલ, ધારાસભ્ય શ્રી શંભુજી ઠાકોર સહિત એસ.ટી. નિગમનાં અધિકારીઓ-કર્મચારીઓ ઉપસ્થિત રહયાં હતાં (પી.આર.ઓ. / જિતેન્દ્ર રામી)
Tags: Gujaratilifecarenewsએસ.ટી.ગાંધીનગરગુજરાતપરિવહનપ્રસંગપ્રારંભબસમુખ્યમંત્રીલગ્નલોકાર્પણવિજયભાઇ રૂપાણીવિશિષ્ટસરકારસિસ્ટમસુવિધાસેવાઓસ્થિતિસ્વાગત
બારી પાસે બેસો મસ્ત રહો
Bloggers Desk Gujarati Lifecare lifecarenews Tips અભ્યાસ અમદાવાદ આરોગ્ય ઉજવણી ઉપયોગ ક્ષમતા ગાંધીનગર ગુજરાત જિલ્લા જીવન ટેકનોલોજી દુનિયા દેશ ધ્યાન પરિવાર પાણી પ્રારંભ ફળ ફાયદા બાળકો બીમારી ભારત મદદ મહિલા માર્ગદર્શન મુખ્યમંત્રી રાજકોટ રાજ્ય રાજ્ય સરકાર લોકો વિકાસ વિજયભાઇ રૂપાણી વિજયભાઈ રૂપાણી વિવિધ શરીર શિક્ષણ શ્રી વિજયભાઇ રૂપાણી સમસ્યા સ્ટેચ્યુ ઓફ યુનિટી સ્વાસ્થ્ય
વિશ્વ હવામાન દિવસ | ર૩, માર્ચ ગ્લોબલ વોર્મિંગ અને કલાઇમેટ ચેન્જના આ કપરા સમયમાં નાગરિકોને હવામાનલક્ષી બાબતો અંગે સજાગ કરવા...